

PROJEKTS uz 08.08.2023.

vēlamais datums izskatīšanai: [FK] 16.08.2023.

domē: 23.08.2023.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2023. gada 23. augustā **Nr.**«DOKREGNUMURS»

**Par nekustamā īpašuma “Vecupes iela 12” izsoles atzīšanu par nenotikušu un atkārtotas izsoles rīkošanu**

Ādažu novada pašvaldības dome izskatīja elektronisko izsoļu vietnē [https://izsoles.ta.gov.lv](https://izsoles.ta.gov.lv/) 29.07.2023. sagatavotu aktu Nr. 3243898/0/2023-AKT (turpmāk – Akts) par pašvaldības nekustamā īpašuma ar kadastra numuru 8052 005 1299, kas sastāv no zemes vienības 0,0490 ha platībā ar kadastra apzīmējumu 8052 005 1299 un būves ar kadastra apzīmējumu 8052 005 1299 001, adrese - Vecupes iela 12, Carnikava, Carnikavas pag., Ādažu nov. (turpmāk - Īpašums), 1. izsoles atzīšanu par nenotikušu, ievērojot to, ka neviens no dalībniekiem, kas autorizēti izsolei, nepārsola sākumcenu. Akts apstiprināts ar Pašvaldības mantas iznomāšanas un atsavināšanas komisijas (turpmāk – Komisija) 01.08.2023. lēmumu (prot. Nr. ĀNP/1-7-14-2/23/23).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar domes 22.02.2023. lēmumu Nr. 80 “Par pašvaldības nekustamā īpašuma atsavināšanu Vecupes iela 12, Carnikava” Īpašums tika nodots atsavināšanai un Komisijai tika uzdots organizēt Īpašuma atsavināšanu.
2. Īpašuma tirgus novērtējumu veicis sertificēts vērtētājs SIA “Maks V vērtēšana” (reģistrācijas Nr. 40003922864) un 14.04.2023. aprēķinātā kopējā tirgus vērtība ir EUR 30 900 (trīsdesmit tūkstoši deviņi simti *euro*) ar pārdošanas termiņu 12 (divpadsmit) mēneši, t.sk. zemes gabala tirgus vērtība - EUR 18 900 (astoņpadsmit tūkstoši deviņi simti *euro*) un apbūves tirgus vērtība - EUR 12 000 (divpadsmit tūkstoši *euro*).
3. Ar domes 24.05.2023. lēmumu Nr. 188 “Par nosacītās cenas apstiprināšanu atsavināmajiem nekustamajiem īpašumiem” tika apstiprināta Īpašuma, kura sastāvā ietilpst zemes vienība 0,0490 ha (490 m2) platībā ar kadastra apzīmējumu 8052 005 1299 un ēka (dārza māja) ar kadastra apzīmējumu 8052 005 1299 001, nosacītā cena – EUR 30 900.- (trīsdesmit tūkstoši deviņi simti *euro*).
4. Īpašuma izsoles noteikumi Nr. ĀNP/1-7-14-1/23/13 (turpmāk – izsoles noteikumi) tika apstiprināti ar Komisijas 2023. gada 25. maija lēmumu (prot. Nr. 23/16).
5. Sludinājums par Īpašuma izsoli, tai skaitā Publiskas personas mantas atsavināšanas likuma 12. pantā noteiktā informācija tika publicēta pašvaldības tīmekļvietnē [www.adazunovads.lv](http://www.adazunovads.lv), 01.06.2023., laikrakstā "Latvijas Vēstnesis" 27.06.2023 (oficiālās publikācijas Nr. OP 2023/122.IZ21) un paziņojums par izsoli tika izlikts labi redzamā vietā pie Īpašuma.
6. Īpašuma elektroniskās izsole sākās 28.06.2023. plkst.13.00 un noslēdzās 28.07.2023. plkst. 13.00. No Akta izriet, ka izsolei autorizēts 1 (viens) dalībnieks, kurš nav pārsolījis sākumcenu. Izsoles dalībnieks pašvaldības kredītiestādes kontā ir iemaksājis nodrošinājuma summu EUR 3090,-.
7. Publiskas personas mantas atsavināšanas likuma 31. panta pirmā daļa noteic - ja neviens pircējs nav pārsolījis izsoles sākumcenu, izsole ar augšupejošu soli atzīstama par nenotikušu.
8. Publiskas personas mantas atsavināšanas likuma 34. panta pirmā daļa nosaka, ka izsoles rīkotājs apstiprina izsoles protokolu 7 dienu laikā pēc izsoles. Akts par Īpašuma izsoles atzīšanu par nenotikušu ir apstiprināts ar Komisijas 01.08.2023. lēmumu (prot. Nr. ĀNP/1-7-14-2/23/23).
9. Izsoles noteikumu 5.11. apakšpunkts paredz, ka izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
10. Saskaņā ar Publiskas personas mantas atsavināšanas likuma 32. panta pirmajā daļā noteikto pēc pirmās nesekmīgās izsoles dome var:
    1. rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu (9.pants), var pazemināt izsoles sākumcenu ne vairāk kā par 20 procentiem;
    2. rīkot jaunu izsoli, mainot nosolītās augstākās cenas samaksas kārtību;
    3. ierosināt atcelt lēmumu par nodošanu atsavināšanai.
11. Publiskas personas finanšu līdzekļu un mantas izšķērdēšanas novēršanas likuma 3. panta 2. punkts nosaka, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā citai personai par iespējami augstāku cenu.

Ņemot vērā, ka 28.07.2023. noslēgusies Īpašuma pirmā nesekmīgā izsole ar augšupejošu soli, izsole ir atzīstama par nenotikušu un ir rīkojama Īpašuma atkārtota izsole.

Pamatojoties uz Pašvaldību likuma 10. panta pirmās daļas 16. punktu un 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu, 9. panta otro daļu, 10. panta pirmo daļu, 31. panta pirmo daļu, 32. panta pirmās daļas, izsoles noteikumu 5.11. apakšpunktu, kā arī Finanšu komitejas 16.08.2023. atzinumu, Ādažu novada pašvaldības dome

**NOLEMJ:**

1. Atzīt Ādažu novada pašvaldības nekustamā īpašuma ar kadastra numuru 8052 005 1299, kas sastāv no zemes vienības 0,0490 ha platībā ar kadastra apzīmējumu 8052 005 1299, būves ar kadastra apzīmējumu 8052 005 1299 001 un adresi - Vecupes iela 12, Carnikava, Carnikavas pag., Ādažu nov., 28.07.2023 noslēgušos izsoli ar augšupejošu soli par nenotikušu saskaņā ar aktu Nr. 3243898/0/2023-AKT (pielikumā), kas 29.07.2023. sagatavots elektronisko izsoļu vietnē <https://izsoles.ta.gov.lv>.
2. Pašvaldības mantas iznomāšanas un atsavināšanas komisijai:
   1. 2 (divu) darbdienu laikā pēc šī lēmuma pieņemšanas publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā noteikto informāciju;
   2. organizēt 1. punktā noteiktā nekustamā īpašuma otro izsoli, nepazeminot nosacīto cenu (izsoles sākumcenu) EUR 30 900,- (trīsdesmit tūkstoši deviņi simti *euro*), nosakot izsoles soli EUR 1000,- (viens tūkstotis *euro*).
3. Pašvaldības izpilddirektoram nodrošināt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Pašvaldības mantas iznomāšanas un atsavināšanas komisijai, JIN, NĪN, GRN, IDR,

[diana.kapustina@gmail.com](mailto:diana.kapustina@gmail.com) - @

*Cielava, 27343916*